open-index/open-wikipedia-markdown huggingface dataset:
৯০° পূর্ব দ্রাঘিমারেখা

**[[মূল মধ্যরেখা|মূল মধ্যরেখার]] ৯০° পূর্ব মধ্যরেখা** হল একটি দ্রাঘিমাংশের রেখা, যা উত্তর মেরু থেকে উত্তর মহাসাগর, এশিয়া, ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।

নব্বই পূর্ব রিজ এর নামকরণ করা হয় এই মধ্যাহ্নরেখার নামে।

৯০তম পশ্চিম মধ্যরেখার সাথে ৯০তম পূর্ব মধ্যরেখা বৃহৎ বৃত্তের আকার গঠন করে।

## মেরু থেকে মেরু
**৯০° পূর্ব মধ্যরেখা** উত্তর মেরু থেকে শুরু হয়ে দক্ষিণ মেরুতে শেষ হওয়ার পথে যেসব স্থান অতিক্রম করে :

:

## আরো দেখুন

* ৯০তম মধ্যরেখা পশ্চিম
* ৮৯তম মধ্যরেখা পূর্ব
* ৯১তম মধ্যরেখা পূর্ব
## তথ্যসূত্র

পূ৯০তম মধ্যরেখা পূর্ব
লরেন্স ক্যাসডান

**লরেন্স ক্যাসডান** (ইংরেজি: Lawrence Kasdan) (জন্ম: ১৪ই জানুয়ারি, ১৯৪৯) একজন মার্কিন চলচ্চিত্র পরিচালক, প্রযোজক ও চিত্রনাট্যকার। তার লেখা সবচেয়ে বিখ্যাত চলচ্চিত্রগুলোর মধ্যে রয়েছে *এম্পায়ার স্ট্রাইক্‌স ব্যাক* (১৯৮০) ও *রেইডার্‌স অফ দ্য লস্ট আর্ক* (১৯৮১)। তবে পরিচালক হিসেবে সফলতা আরও বেশি, তার পরিচালিত সিনেমাগুলোর মধ্যে সবচেয়ে বিখ্যাত হচ্ছে ইরটিক থ্রিলার *বডি হিট* (১৯৮১), কমেডি ড্রামা *দ্য বিগ চিল* (১৯৮৩) এবং ওয়েস্টার্ন থ্রিলার *সিলভারাডো* (১৯৮৫)। এছাড়া তার *দি অ্যাক্সিডেন্টাল ট্যুরিস্ট* (১৯৮৮) এ অভিনয়ের জন্য জিনা ডেভিস সেরা পার্শ্ব অভিনেত্রী হিসেবে অ্যাকাডেমি অ্যাওয়ার্ড অর্জন করেছিলেন।

## জীবন ও কর্ম
ইউনিভার্সিটি অফ মিশিগান থেকে গ্র্যাজুয়েশন করার পর ক্যাসডান প্রথমে ইংরেজির শিক্ষক হতে চেয়েছিলেন, কিন্তু তার পরিবর্তে শিকাগোভিত্তিক কিছু টেলিভিশন বিজ্ঞাপনের জন্য লেখা শুরু করেন। তার কয়েকটি বিজ্ঞাপন পুরস্কারও পায়। এরই ধারাবাহিকতায় একসময় সিনেমার জন্য চিত্রনাট্য লেখা শুরু করেন এবং একের পর এক ব্যর্থতার পর অবশেষে *দি এম্পায়ার স্ট্রাইকস ব্যাক* (১৯৮০) রচনায় অংশগ্রহণের জন্য দ্বিতীয় লেখক হিসেবে ক্রেডিট অর্জন করেন। এই সফলতাই তাকে জর্জ লুকাসের গল্প অবলম্বনে *রেইডার্‌স অফ দ্য লস্ট আর্ক* (১৯৮১, ইন্ডিয়ানা জোন্স সিরিজের একটি সিনেমা) এর চিত্রনাট্য রচনার সুযোগ করে দেয়।

এরই মাঝে তিনি চলচ্চিত্র পরিচালনাতেও মনোনিবেশ করেন। তার পরিচালিত প্রথম সিনেমা *বডি হিট* (১৯৮১) একটি নব্য-নোয়া ঘরাণার ইরটিক থ্রিলার। এই সিনেমা হলিউড জগতে একইসাথে পরিচালক হিসেবে ক্যাসডান এবং অভিনেত্রী হিসেবে ক্যাথলিন টার্নারের অবস্থান পাকাপোক্ত করে। একই বছর *কন্টিনেন্টাল ডিভাইড*-এর জন্য তার লেখা চিত্রনাট্য খুব একটা সফলতা পায়নি কিন্তু দুই বছর পর *দ্য বিগ চিল* (১৯৮৩, কমেডি ড্রামা) নির্মাণের কারণে পরিচালক ও লেখক হিসেবে খুব প্রশংসিত হন। এতে বন্ধু কেভিন কস্‌নারকে অন্তর্ভুক্ত করতে চেয়েও পারেননি। তাই পরবর্তীকালে ১৯৮৫ সালে *সিলভারাডো* নামক ওয়েস্টার্ন চলচ্চিত্রটিতে কস্‌নারের সাথে কাজ করেন।

১৯৮৮ সালের *দি অ্যাক্সিডেন্টাল ট্যুরিস্ট*-এর কাহিনী *দ্য বিগ চিল*-এর মতোই একটি আকস্মিক মৃত্যুর পরের ঘটনা নিয়ে। একইসাথে কমেডি এবং ট্র্যাজেডির চমৎকার বহিঃপ্রকাশের কারণে চলচ্চিত্রটি প্রশংসিত হয় এবং এর জন্য জিনা ডেভিস সেরা পার্শ্ব অভিনেত্রী হিসেবে অ্যাকাডেমি অ্যাওয়ার্ড অর্জন করেন। পরবর্তী আরও কয়েকটি সিনেমায় তিনি *দ্য বিগ চিল* ও *গ্র্যান্ড ক্যানিয়ন* এর মতোই দেখানোর চেষ্টা করেছেন, মানুষ কেবলমাত্র সামাজিক মর্যাদা ও বস্তুগত নিরাপত্তার মাঝে শান্তি খুঁজে পেতে পারে না। ১৯৯২-এর *দ্য বডিগার্ড* সিনেমা তাকে বেশ ধনী করে দেয়, কিন্তু ১৯৯৪-এ কেভিন কস্‌নারকে সাথে নিয়ে করা এপিক ওয়েস্টার্ন *ওয়াইয়েট আর্প* নব্বইয়ের দশকের সবচেয়ে ব্যবসায়িকভাবে ব্যর্থ সিনেমার একটিতে পর্যবসিত হয়। এরপর চলচ্চিত্র জীবনে আর খুব একটা সফলতা পাননি, মেগ রায়ান ও কেভিন ক্লাইনকে নিয়ে করা *ফ্রেঞ্চ কিস*, এবং ২০০৩-এর *ড্রিমক্যাচার* কোনটিই বিশেষ প্রশংসিত হয়নি, যদিও মাঝে ১৯৯৯ সালের *মামফোর্ড* বেশ সফল হয়েছিল।

## চলচ্চিত্রসমূহ
### পরিচালক হিসেবে

## তথ্যসূত্র ও পাদটীকা


## বহিঃসংযোগ
* 

বিষয়শ্রেণী:১৯৪৯-এ জন্ম
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:জীবিত ব্যক্তি
বিষয়শ্রেণী:ফ্লোরিডার চিত্রনাট্যকার
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
পাল্ম দর

thumb|১৯৭৯ সালে ''অ্যাপোক্যালিপ্‌স নাও'' সিনেমার জন্য ফ্রান্সিস ফোর্ড কপোলাকে দেয়া ''পাল্ম দর''।
**পাল্ম দর** (; ) ফ্রান্সের কান শহরে প্রতি বছর অনুষ্ঠিত কান চলচ্চিত্র উৎসবে প্রদত্ত সর্বোচ্চ পুরস্কার যা সাধারণত উৎসবের সেরা চলচ্চিত্রের পরিচালককে দেয়া হয়। ফরাসি ভাষায় *পাল্ম দর*-এর অর্থ "স্বর্ণের পাম পাতা" বা *স্বর্ণপত্র* যাকে ইংরেজিতে অনেক সময় *গোল্ডেন পাম* বলা হয়। ১৯৫৪ সাল পর্যন্ত এ নামে কোন পুরস্কারের অস্তিত্ব ছিল না; তখন উৎসবটির সর্বোচ্চ পুরস্কার ছিল *গ্রঁ প্রি দু ফেস্তিভাল আঁতেরনাসিওনাল দু ফিল্ম* যা সেরা চলচ্চিত্র পরিচালককে দেয়া হতো। সে বছর কান শহরের প্রতীক পাম পাতার আদলে একটি পদক নির্মাণের উদ্যোগ নেয়া হয়। ১৯৫৫ সালে প্রথম পাল্ম দর প্রদান করা হয় *মার্টি* সিনেমার জন্য মার্কিন চলচ্চিত্রকার ডেলবার্ট মান-কে।

## পুরস্কার বিজয়ী
### গ্রঁ প্রি দু ফেস্তিভাল আঁতেরনাসিওনাল দু ফিল্ম
১৯৫৫ সালের পূর্বে এবং ১৯৬৪ থেকে ১৯৭৪ সালের মধ্যে কান উৎসবের সর্বোচ্চ পুরস্কারের নাম ছিল "Grand Prix du Festival International du Film" বা "আন্তর্জাতিক চলচ্চিত্র উৎসবের বৃহৎ পুরস্কার"। এখানে এই নামে যে চলচ্চিত্রগুলো পুরস্কার পেয়েছে সেগুলো উল্লেখ করা হল। বাকিগুলোর তালিকা "পাল্ম দর" অনুচ্ছেদের অধীনে পাওয়া যাবে।

### পাল্ম দর
১৯৫৫ সাল থেকে পাল্ম দর দেয়া শুরু হয়। কিন্তু ১৯৬৪ থেকে ১৯৭৪ সাল পর্যন্ত আবার পুরনো নামে পুরস্কার দেয়া হয়েছিল। পুরনো নামে পুরস্কার পাওয়া সিনেমাগুলোর নাম উপরের অনুচ্ছেদে আছে।

## টীকা

## তথ্যসূত্র

## বহিঃসংযোগ
* পাল্ম দর বিজয়ী, ১৯৭৬ থেকে বর্তমান, বক্স অফিস আয় অনুযায়ী
* All the Palmes d'Or . Festival-cannes.com
* Cannes Film Festival , আইএমডিবি

বিষয়শ্রেণী:ফরাসি চলচ্চিত্র পুরস্কার
বিষয়শ্রেণী:আন্তর্জাতিক চলচ্চিত্র পুরস্কার
বিষয়শ্রেণী:১৯৫৫-এ প্রবর্তিত পুরস্কার
বিষয়শ্রেণী:পাল্ম দর বিজয়ী
বিষয়শ্রেণী:১৯৪৬-এ ফ্রান্সে প্রতিষ্ঠিত
বিষয়শ্রেণী:পাল্ম দর
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:সেরা চলচ্চিত্র পুরস্কার
বিষয়শ্রেণী:পুরস্কার অনুযায়ী চলচ্চিত্রের তালিকা
.বিই

**.বিই** বেলজিয়ামের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি ১৯৮৯ সালে সক্রিয় হয় ও তখন ক্যাথোলিক বিশ্ববিদ্যালয় লিউভ্যান এর অধীন পিয়েরে ভারবিতেন দ্বারা নিয়ন্ত্রিত হত। ২০০০ সালে এর নিয়ন্ত্রণ ক্ষমতা ডিএনএস বেলজিয়াম এর কাছে অর্পণ করা হয়। জুন, ২০১৩ এর হিসাব অনুযায়ী বর্তমান নিবন্ধিত ডোমেইন নামের সংখ্যা ১,৩৯২,৪৭৭।
নভেম্বর ২০০৫ সালে ঘোষণা করা হয়, ২০০৬ সালের জানুয়ারির পূর্ব পর্যন্ত সকল প্রাথমিক নিবন্ধন বিনামূল্যে করা হবে। এই ঘোষণার প্রথম দিনেই ১৭,০০০ আবেদন জমা পরেছিল। সরাসরি .বিই এর অধীন নিবন্ধন করা যায়। তবে বেলজিয়ামের কিছু প্রধান শিক্ষা প্রতিষ্ঠান তৃতীয় স্তরের (ac.be) ডোমেইন নাম ব্যবহার করে থাকে। ডোমেইন নামের জন্য যে কোন আবেদন নিবন্ধিত প্রতিনিধির মাধ্যমে করতে হয়।

## ডোমেইন হ্যাক
ইউটিউব ওয়েবসাইট তাদের ভিডিওর সংক্ষিপ্ত ইউরাএল হিসেবে .বিই (youtu.be) ব্যবহার করে থাকে। উদাহরণস্বরুপ, www.youtube.com/watch?v=CODE এই ইউআরএলটির সংক্ষিপ্ত youtu.be/CODE

## তথ্যসূত্র

## বহিঃসংযোগ
* IANA .be whois information 
* List of .be registered agents

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.বিএফ

**.বিএফ** বুর্কিনা ফাসোর কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৯৩ সালে এটি চালু হয়।

## তথ্যসূত্র

## বহিঃসংযোগ
* IANA .bf whois information 

বিষয়শ্রেণী:কান্ট্রি কোড টপ-লেভেল ডোমেইন
.বিজি

**.বিজি** বুলগেরিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বর্তমানে রেজিস্টার.বিজি এটি নিয়ন্ত্রণ করছে।
ডোমেইন নাম নিবন্ধনের আবেদন করতে হলে নিম্নোক্ত নীতিমালা অণুসরন করতে হয়,

* ইউরোপীয় ইউনিয়ন ভুক্ত দেশের কম্পানি ও নাগরিকেরা ডোমেইন নামের জন্য আবেদন করতে পারে।
* শুধুমাত্র সে সকল বিদেশী কম্পানি নিবন্ধন করতে পারবে যাদের বুলগেরিয়ায় ব্যবসা করার বৈধ লাইসেন্স রয়েছে। ডোমেইন নামের জন্য প্রতি বছর ৩০ ইউরো করে দিতে হয় (ভ্যাট সহ ৩৬ ইউরো)

২০০৬ সালের মাঝামাঝি থেকে নিবন্ধনের জন্য ৫০ ইউএসডি ও প্রতি বছর ৫০ ইউএসডি (ভ্যাটসহ মোট ১২০ ইউএসডি প্রথম বছর) করে পরিশোধ করতে হত। স্থানীয়দের জন্য এই মূল্য অত্যধিক হওয়ায় অনেক বুলগেরিয়ান সাইট .কম এর অধীনে (esp -bg.com), নিবন্ধন করা। এছাড়া .ওআরজি, .নেট ইত্যাদি ডোমেইনের মূল্য তুলনামুলকভাবে কম হওয়ায় (৮-১২ ইউএসডি প্রতি বছর) অনেকেই এই ডোমেইন নামগুলো ব্যবহার করে।

২৫ আগস্ট, ২০০৮ থেকে .বিজি ডোমেইন নিবন্ধন প্রক্রিয়া তুলনামুলকভাবে সহজ করা হয়। এজন্য কোন প্রকার ট্রেডলাইসেন্স অথবা কম্পানি নামের দরকার হয় না। এছাড়াও নতুন গঠিত আরবিট্রেশন কমিটি নিবন্ধন প্রক্রিয়া সহজতর করেছে। ১৮ সেপ্টেম্বর, ২০০৬ থেকে কিছু তৃতীয় স্তরের ডোমেইন চালু করা হয় যেমন, a.bg, b.bg ইত্যাদি। এ ডোমেইনগুলো কম মূল্যে (১২ ইউএসডি+ভ্যাটসহ) ও অনেক কম শর্তে নিবন্ধনের সুযোগ দেওয়া হয়। এই ডোমেইনগুলো মূলত ব্যক্তিগতভাবে নিবন্ধনের জন্য চালু করা হয়েছে।

## তথ্যসূত্র

## বহিঃসংযোগ
* IANA .bg whois information 
* Register.bg

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
তাহের ইয়াহিয়া

thumb|Iraqi Prime MInister Tahir Yahya 1965.
thumb|Iraqi Prime Minister Tahir Yahya during his visit to Egypt 1965


**তাহের ইয়াহিয়া** (১৯১৬ – ১৯৮৬) (আরবি : **طاهر يحيى**) ছিলেন ইরাকের দুই মেয়াদের প্রধানমন্ত্রী। ১৯৬৩ – ১৯৬৫ ও ১৯৬৭ – ১৯৬৮ মেয়াদে তিনি দায়িত্ব পালন করেন। তিনি বাগদাদ মিলিটারি ক্যাডেট কলেজ ও স্টাফ কলেজে শিক্ষালাভ করেন। উত্তর ও মধ্য ইরাকের খ্যাতনামা তামাক ব্যবসায়ী মোল্লা ইয়াহিয়া আল-ওগাইলি ছিলেন তার পিতা। তিনি তার পিতার চতুর্থ সন্তান। ষোল বছর বয়সে তিনি বাগদাদ টিচার্স কলেজে যোগদান করেন। গ্র্যাজুয়েশনের এক বছরের পর তিনি এখানে শিক্ষক হিসেবে যোগ দেন। এরপর তিনি যুদ্ধবিদ্যার উপর পড়াশোনা করেন। ইরাকি সেনাবাহিনীতে তিনি একজন অশ্বারোহী অফিসার ছিলেন ও সেনাবাহিনীতে পোলো খেলতেন। ১৯৪৮ সালের আরব-ইসরায়েল যুদ্ধের সময় তিনি ইরাকি আর্মর্ড কোম্পানিকে নেতৃত্ব দেন। গেশেরে কিব্বুতজের যুদ্ধে তিনি আহত হন। এই যুদ্ধের জন্য ইরাকের যুবরাজ আবদুল্লাহ তাকে দুটি পদক প্রদান করেন।

মেয়াদের শেষের দিকে তিনি রাষ্ট্রপতি আরিফকে আসন্ন বাথ পার্টির অভ্যুত্থানের ব্যাপারে সতর্ক করেন। কিন্তু রাষ্ট্রপতি তার কথায় কর্ণপাত করেননি। ফলে ১৯৬৮ সালের ৮ জুলাই ইয়াহিয়া পদত্যাগ করেন। এর এক সপ্তাহ পরে অভ্যুত্থান সংঘটিত হয়। সেদিন সকালেই ইয়াহিয়াকে গ্রেপ্তার করা হয় ও আরিফকে লন্ডনে পাঠিয়ে দেয়া হয়।

ইয়াহিয়া তিন বছর কারাগারে ছিলেন। কারাগারে তাকে নির্যাতন করা হয়। ১৯৭১ সালে তিনি মুক্তি পান। কিন্তু তাকে গৃহবন্দী করে রাখা হয়। ১৯৮৬ সালে বাগদাদে তার বাসভবনে মৃত্যুবরণের আগ পর্যন্ত তিনি গৃহবন্দী ছিলেন।

প্রধান অফিসার খালিদ বাত্তালিন ১৯৫২

২০তম ব্রিগেডের কমান্ডার ১৯৫৫

পুলিশ ও নিরাপত্তা ব্যবস্থার প্রধান জুলাই ১৪, ১৯৫৮

চীফ অব স্টাফ ফেব্রুয়ারি ৮, ১৯৬৩

প্রতিরক্ষা মন্ত্রী, অন্তর্বর্তীকালীন ১৯৬৪

বিষয়শ্রেণী:১৯১৬-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:সিরকাসিয়ান বংশোদ্ভূত ইরাকি জনগণ
বিষয়শ্রেণী:ইরাকের প্রধানমন্ত্রী
বিষয়শ্রেণী:আরব সোশ্যালিস্ট ইউনিয়নের (ইরাক) রাজনীতিবিদ
বিষয়শ্রেণী:ইরাকি আরব জাতীয়তাবাদি

বিষয়শ্রেণী:ইরাকি মুসলিম
.বিএইস

**.বিএইস** বাহরাইনের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বিএটেলকো এটি নিয়ন্ত্রণ করে থাকে।

## বহিঃসংযোগ
* IANA .bh whois information 

বিষয়শ্রেণী:কান্ট্রি কোড টপ-লেভেল ডোমেইন
গোলাপি শালিক

**গোলাপি শালিক** (বৈজ্ঞানিক নাম: *Strunus roseus*), **গোলাপি কাঠশালিক** বা **লাল ময়না** Sturnidae (স্টার্নিডি) গোত্র বা পরিবারের অন্তর্গত *[[Sturnus]]* (স্টার্নাস) গণের অন্তর্গত এক প্রজাতির মাঝারি গায়ক পাখি। অনেক সময় প্রজাতিটিকে *Pastor* গণের অন্তর্গত বলে মনে করা হয়। গোলাপি শালিকের বৈজ্ঞানিক নামের অর্থ *গোলাপি কাঠশালিক* (লাতিন: *sturnus* = কাঠশালিক, *roseus* = গোলাপি)। পাখিটি বাংলাদেশ, ভারত ছাড়াও দক্ষিণ ও মধ্য এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১৬ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। এরা উঁচু ও খাড়া পর্বতের গায়ে গর্ত করে বা ফাটলে গাঙ শালিকের মতো দল বেঁধে বিশাল কলোনি তৈরি করে বাসা বানায়। স্ত্রী শালিক তাতে তিন থেকে পাঁচটি ফিকে নীল রঙের ডিম পাড়ে।

## আকার
thumb|left|150px|গোলাপি শালিকের ডিম
গোলাপি শালিক আকারে ভাত শালিক, ঝুঁটি শালিক বা গো শালিকের মতোই; প্রায় ২৩ সেন্টিমিটারের মত লম্বা। আর ওজন প্রায় ৬৪ গ্রাম। প্রাপ্তবয়স্ক গোলাপি শালিকের দেহের গোলাপি রঙের জন্য সহজেই অন্য প্রজাতির শালিক থেকে আলাদা করে চেনা যায়। এদের মাথা, মুখমণ্ডল, ঘাড়, গলা, ডানা ও লেজ চকচকে কালো। পিঠ, বুক, পেট ও তলপেট হালকা গোলাপি। ঠোঁট, পা ও নখ ফ্যাকাশে কমলা।

## আবাস
গোলাপি শালিকের মূল আবাস এলাকা মধ্যপ্রাচ্য ও মধ্য এশিয়া।

## খাদ্য
গোলাপি শালিক পোকামাকড়, ফল, ফুল-ফলের রস, শস্যদানা ইত্যাদি খেতে পছন্দ করে। আর তাই খাবারের খোঁজে চষা জমি, ফুল বা ফলের বাগানের আশপাশে ঘুরে বেড়ায়।

## স্বভাব
গোলাপি শালিক পারিবারিক বা বড় দলে কৃষিজমি, স্যাঁতসেঁতে তৃণভূমি, ফুল-ফলের বাগান ও কাঁটা ঝোপে বিচরণ করে। এরা পরিষ্কার ও উচ্চ স্বরে ডাকে।

## প্রজনন
গোলাপি শালিক সাধারণত মে থেকে জুন মাসে প্রজনন করে। স্ত্রী-পুরুষ দেখতে একই রকম। শুধু প্রজনন মৌসুমে পুরুষের দেহের রং কিছুটা উজ্জ্বল হয় ও মাথার ঝুঁটিটিও স্পষ্ট হয়ে ওঠে। স্ত্রীর ঝুঁটি কিছুটা ছোট হয়।

## গ্যালারি

File:Rosy Starling (Sturnus roseus) near Hyderabad W2 IMG 4837.jpg|গোলাপি শালিক, হায়দ্রাবাদ, ভারত
File:Rosy Starling (Sturnus roseus) I Malaysia 005.jpg|সন্ধ্যেবেলায় জড়ো হওয়া, বড়োদরা, গুজরাট, ভারত
File:Pastor roseus 2.jpg|উত্তর ভারতের শীতকালীন পরিযায়ী গোলাপি শালিক
File:Rosy Starling with Brahminy Starling I3m IMG 9806.jpg|ভারতের হরিয়ানার ফরিদাবাদ জেলার হোডালে গোলাপি শালিক

File:Rosy Starling.jpeg|গোলাপি শালিক
File:Rosy Starling (Pastor roseus).jpg|পূর্ণবয়স্ক গোলাপি শালিক
File:Sturnus roseus.jpg|গ্রীষ্মকালে পূর্ণবয়স্ক পুরুষ (মাঝে), স্ত্রী (নীচে), এবং গোলাপি শালিকের ছানা (পিছনে)


## তথ্যসূত্র

## বহিঃসংযোগ

* Cyberbirding Rosy Starling pictures

বিষয়শ্রেণী:মধ্য এশিয়ার পাখি
বিষয়শ্রেণী:ইউরোপের পাখি
বিষয়শ্রেণী:এশিয়ার পাখি
বিষয়শ্রেণী:আজারবাইজানের পাখি
বিষয়শ্রেণী:তুরস্কের পাখি
বিষয়শ্রেণী:পাকিস্তানের পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:থাইল্যান্ডের পাখি
বিষয়শ্রেণী:ক্রিমিয়ার পাখি
বিষয়শ্রেণী:ইউক্রেনের পাখি
বিষয়শ্রেণী:স্টার্নাস
বিষয়শ্রেণী:শালিক
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:স্টার্নিডি
বিষয়শ্রেণী:দক্ষিণ এশিয়ার পাখি
.বিএম

**.বিএম** (**.bm**) হলো বারমুডার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি মার্চ, ১৯৯৩ সালে বারমুডা কলেজের তত্বাবধানে চালু হয়েছিল ও এরপর ২০০৭ সাল থেকে বারমুডার রেজিস্টার জেনারেল কর্তৃক নিয়ন্ত্রিত হচ্ছে।

## দ্বিতীয় স্তরের ডোমেইন
পাঁচটি দ্বিতীয় স্তরের ডোমেইন রয়েছে:

* com.bm
* edu.bm
* gov.bm
* net.bm
* org.bm

## তথ্যসূত্র

## বহিঃসংযোগ
* IANA .bm whois information 

বিষয়শ্রেণী:কান্ট্রি কোড টপ-লেভেল ডোমেইন
.বিএন

**.বিএন** (.bn) হলো ব্রুনাইয়ের জন্য ইন্টারনেট কান্ট্রি কোড টপ-লেভেল ডোমেইন (সিসিটিএলডি)।

## নিবন্ধন
এই ডোমেইনটি অথরিটি ফর ইনফো-কমিউনিকেশনস টেকনোলজি ইন্ডাস্ট্রি-এর অধীনস্থ একটি ইউনিট বিএনএনআইসি (BNNIC) দ্বারা পরিচালিত হয়।

বর্তমানে দুটি নিবন্ধক রয়েছে: ইমাজিন এবং ডাটাস্ট্রিম ডিজিটাল।

## দ্বিতীয় স্তরের ডোমেইন
ব্যক্তিদের জন্য সরাসরি .bn-এর অধীনে নিবন্ধনের পাশাপাশি, দ্বিতীয় স্তরেও বেশ কয়েকটি ডোমেইন রয়েছে যার অধীনে নিবন্ধন করা যেতে পারে:

## তথ্যসূত্র

## বহিঃসংযোগ
* আইএএনএ .বিএন হুইজ তথ্য

বিষয়শ্রেণী:ব্রুনাইয়ে যোগাযোগ
বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:১৯৯৪-এ প্রতিষ্ঠিত ইন্টারনেট সম্পদ
.বিএস

**.বিএস** বাহামাসের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বাহামাস কলেজ এটি নিয়ন্ত্রণ করে থাকে।

## দ্বিতীয় স্তরের ডোমেইন
মোট ছয়টি দ্বিতীয় স্তরের ডোমেইন নাম রয়েছে:

* **com.bs**: ব্যবসায়িক
* **net.bs**: নেটওয়ার্ক প্রোভাইডর
* **org.bs**: অলাভজনক সংস্থা
* **edu.bs**: শিক্ষা প্রতিষ্ঠান
* **gov.bs**: সরকারি সংস্থা
* **we.bs**: যে কেউ আবেদন করতে পারে।

## বহিঃসংযোগ
* IANA .bs whois information 
* BSNIC

বিষয়শ্রেণী:কান্ট্রি কোড টপ-লেভেল ডোমেইন
.বিটি

**.বিটি** ভুটানের (འབྲུག་ཡུལ) কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ভুটানের যোগাযোগ মন্ত্রণালয় এটি নিয়ন্ত্রণ করে থাকে। নভেম্বর ৭, ২০০৫ সালের তথ্যমতে, এই ডোমেইন নামে মোট ৮৪ টি নাম নিবন্ধিত হয়েছে।

## বহিঃসংযোগ
* .BT domain name registry
* IANA .bt whois information 

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ভুটানে যোগাযোগব্যবস্থা
আবদুল্লাতিফ কাশিশ

**আবদুল্লাতিফ কাশিশ** (, ফরাসি: Abdellatif Kechiche) (জন্ম: ৭ই ডিসেম্বর, ১৯৬০) একজন তিউনিসীয়-ফরাসি চলচ্চিত্র পরিচালক ও চিত্রনাট্যকার। তার জন্ম তিউনিসিয়ার রাজধানী তিউনিসে হলেও মাত্র ৬ বছর বয়সে বাবা-মা'র সাথে ফ্রান্সের নিস শহরে চলে আসেন। চলচ্চিত্র নির্মাণ শুরু করেছিলেন ২০০০ সালের *La Faute à Voltaire* এর মাধ্যমে। পরবর্তীতে ২০০৮ সালে *L'Esquive* সিনেমার জন্য ফ্রান্সের সর্বোচ্চ চলচ্চিত্র পুরস্কার সেজার দু সিনেমা (সেজার অ্যাওয়ার্ড) লাভ করেন। তবে এখন পর্যন্ত তার সবচেয়ে বড় সফলতা ২০১৩ সালের কান চলচ্চিত্র উৎসবে *La Vie d'Adèle* সিনেমার জন্য পালমে দোর অর্জন।

## চলচ্চিত্রসমূহ

## তথ্যসূত্র


## বহিঃসংযোগ
* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তিউনিসীয় চলচ্চিত্র অভিনেতা
বিষয়শ্রেণী:তিউনিসীয় চলচ্চিত্র পরিচালক
বিষয়শ্রেণী:ফরাসি চলচ্চিত্র অভিনেতা
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:২০শ শতাব্দীর ফরাসি অভিনেতা
বিষয়শ্রেণী:ফরাসি চলচ্চিত্র প্রযোজক
বিষয়শ্রেণী:ফরাসি চিত্রনাট্যকার
.বিজেড

**.বিজেড** বেলিজির কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বেলিজি বিশ্ববিদ্যালয় কর্তৃক এটি নিয়ন্ত্রিত হয়। দ্বিতীয় স্তরের অধীন কিছু তৃতীয় স্তরের ডোমেইন,

* com.bz (বাণিজ্যিক)
* edu.bz (শিক্ষা)
* gov.bz (সরকারি)
* net.bz (নেটওয়ার্কিং)
* org.bz (সংস্থা)

ইতালির অনেক ওয়েবসাইটে এই ডোমেইন ব্যবহার করা হয়। সাউথ টাইরোলের সরকারি সংক্ষিপ্ত নাম বিজেড। তাই তারা .bz.it সাবডোমেইন ব্যবহার করে থাকে। তাছাড়া ওপেন সোর্স গেমস সার্ভার বিজেডফ্ল্যাগস তাদের নামের শেষে .বিজেড ব্যবহার করে।

## তথ্যসূত্র

## বহিঃসংযোগ
* IANA .bz whois information 
* ICANN advisory about lawsuit

বিষয়শ্রেণী:কান্ট্রি কোড টপ-লেভেল ডোমেইন
কেদারনাথ দাস

**স্যার কেদারনাথ দাস** ব্রিটিশ ভারতের একজন প্রসিদ্ধ ধাত্রীবিশারদ ছিলেন।

## শিক্ষা

কেদারনাথ হিন্দু স্কুল থেকে পড়াশোনা শেষ করে স্কটিশ চার্চ কলেজ থেকে এফ.এ পাশ করেন। তিনি ১৮৯২ খ্রিষ্টাব্দে কলকাতা মেডিক্যাল কলেজ থেকে এম.বি পাশ করার পরে ১৮৯৫ খ্রিষ্টাব্দে মাদ্রাজ বিশ্ববিদ্যালয় থেকে স্ত্রীরোগবিদ্যা ও ধাত্রীবিদ্যায় এম.ডি. ডিগ্রী পান। 

## কর্ম

কেদারনাথ প্রথমে কিছুদিন প্রেসিডেন্সী কলেজে স্বাস্থ্যবিধান সংক্রান্ত বিজ্ঞান নিয়ে অধ্যাপনা করার পর ১৮৯৯ খ্রিষ্টাব্দে ক্যাম্পবেল মেডিক্যাল স্কুলে ধাত্রীবিদ্যায় অধ্যাপক নিযুক্ত হন। ১৯১৮ খ্রিষ্টাব্দে সেখান থেকে অবসর গ্রহণের পর কারমাইকেল মেডিক্যাল কলেজে স্ত্রীরোগবিদ্যা ও ধাত্রীবিদ্যার অধ্যাপক পদে যোগ দেন এবং ১৯২২ খ্রিষ্টাব্দে সেখানকার অধ্যক্ষ নিযুক্ত হন এবং আমৃত্যু ঐ পদ অলংকৃত করেন। তিনি কলকাতা বিশ্ববিদ্যালয়ের চিকিত্সাবিদ্যা বিভাগের ডীন ছিলেন। 

## শিক্ষামূলক সংগঠন

কেদারনাথ *আমেরিকান গাইনিকোলজিক্যাল সোসাইটি* এবং *আমেরিকান অ্যাসোসিয়েশন অব অব্সটেট্রিসিয়ান্স, গাইনিকোলজিস্টস অ্যান্ড অ্যাবডোমিনাল সার্জেন্স* এর সাম্মানিক ফেলো ছিলেন। তিনি *ব্রিটিশ কলেজ অব অব্সটেট্রিসিয়ান্স অ্যান্ড গাইনিকোলজিস্টস* শিক্ষা প্রতিষ্ঠানের প্রতিষ্ঠাতা সদস্য ছিলেন। তিনি ১৯০১ খ্রিষ্টাব্দে *ব্রিটিশ মেডিক্যাল অ্যাসোসিয়েশনের* সদস্যপদ গ্রহণ করেন। 

## গবেষণা মূলক প্রবন্ধ

কেদারনাথ দাসের কর্ম জীবনের প্রথম দিকে বহু ভারতীয় ও বিদেশী গবেষণা মূলক পত্রিকায় মধুমেহ, মস্তিষ্কের টিউমার, ধনুষ্টঙ্কার প্রভৃতি বিভিন্ন বিষয়ে তার প্রবন্ধ ছাপা হয়। ধাত্রীবিদ্যায় তার প্রথম গবেষণা মূলক পুস্তক *এ হ্যান্ডবুক অব অব্সটেট্রিক্স* ১৯১৪ খ্রিষ্টাব্দে ছাপা হয়। ১৯২০ খ্রিষ্টাব্দে তার দ্বিতীয় পুস্তক *এ টেক্সটবুক অব মিডওয়াইফারী* প্রকাশ হয়। ১৯২৮ খ্রিষ্টাব্দে প্রসবকালীন ফরসেপ্সের ওপর তার বিখ্যাত পুস্তক *অব্সটেট্রিক ফরসেপ্স* প্রকাশ হয়। 

## দাসের ফরসেপ্স
thumb|right|255px|দাসের ফরসেপ্স
ভারতীয় মহিলাদের গঠনপ্রকৃতি ও অপেক্ষাকৃত ছোট আকারের ভারতীয় শিশুদের কথা মাথায় রেখে কেদারনাথ এক বিশেষ ধরনের লম্বা ও বক্র প্রসবকালীন ফরসেপ্সের নির্মাণ করেন যা দাসের ফরসেপ্স নামে বিশ্বে প্রচলিত এবং এখনো ভারতে প্রসবকালে বহু ব্যবহৃত হয়ে থাকে। এই ফরসেপ্স অনুরূপ পশ্চিমী যন্ত্রগুলি অপেক্ষা ওজনে হাল্কা ও দৈর্ঘ্যে হ্রস্ব। 

## পুরস্কার ও সম্মানলাভ

চিকিৎসাবিদ্যায় তার কর্মকাণ্ডের জন্য ১৯১৮ খ্রিষ্টাব্দে তাকে *কম্প্যানিয়ন অব দ্য অর্ডার অব দ্য ইন্ডিয়ান এম্পায়ার* করা হয় এবং ১৯৩৩ খ্রিষ্টাব্দের জুলাই মাসে ব্রিটিশ সরকার তাকে নাইটহুড খেতাব প্রদান করেন।  
ভারত ধর্মমহামণ্ডল তাঁকে 'ধাত্রীবিদ্যার্ণব' উপাধি প্রদান করেন। কারমাইকেল মেডিক্যাল কলেজে 'সার কেদারনাথ দাস প্রসূতি হাসপাতাল' নামে পরিচিত বিভাগটি তারই প্রচেষ্টায় নির্মিত হয়। ভারতীয়দের মধ্যে তিনিই প্রথম এফ.সি.ও.জি.উপাধিধারী।

## তথ্যসূত্র

বিষয়শ্রেণী:১৮৬৭-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:বাঙালি চিকিৎসক
বিষয়শ্রেণী:ভারতীয় চিকিৎসক
বিষয়শ্রেণী:কলকাতার ব্যক্তি
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:নাইটস ব্যাচেলর
বিষয়শ্রেণী:ভারতীয় নাইট
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় প্রসূতি বিশেষজ্ঞ
বিষয়শ্রেণী:ভারতীয় চিকিৎসাবিজ্ঞান লেখক
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:১৯শ শতাব্দীর ভারতীয় অ-কল্পকাহিনী লেখক
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:ভারতীয় স্ত্রীরোগ বিশেষজ্ঞ
বিষয়শ্রেণী:মেডিকেল কলেজ ও হাসপাতাল, কলকাতার প্রাক্তন শিক্ষার্থী
বিষয়শ্রেণী:পশ্চিমবঙ্গের শিক্ষাবিদ
ইলিয়াস শাহী রাজবংশ

**ইলিয়াস শাহী বংশ** মধ্যযুগে বাংলার প্রথম স্বাধীন রাজবংশ যা বাংলাকে চৌদ্দ এবং পনের শতকে শাসন করেছে। ইলিয়াস শাহী বংশের প্রতিষ্ঠাতা শামসুদ্দীন ইলিয়াস শাহ যিনি দিল্লির অধীন থেকে বাংলাকে আজাদ করে বাংলায় স্বাধীন সুলতানী কায়েম করেন। শামসুদ্দীন ইলিয়াস শাহ যদিও তার রাজধানী পান্ডুয়ায় স্থাপন করেন পরবর্তীতে ১৪৫৩ সালে নাসিরউদ্দীন মাহমুদ শাহ সেই রাজধানীকে লখনৌতিতে স্থাপন করেন।

শামসুদ্দিন ইলিয়াস শাহ চতুর্দশ শতকে বাংলার সিংহাসন দখল করেন। তখন ছিল বাংলায় মুসলিম শাসনামল।তার প্রধান সাফল্য হলো তিনি দিল্লির সুলতানদের কবল হতে বাংলার স্বাধীনতা বজায় রাখেন। তিনি শাহী বংশের শাসন এর সূচনা করেন। তার শাসনামলে দেশীয় ভাষা, সাহিত্য, পণ্ডিত ও কবিদের সমাদর বাড়ে।

ইলিয়াস শাহ বাংলাদেশে ইরানের সিজিস্তান হতে আগত এক উদ্বাস্তু ছিলেন। তিনি প্রাথমিক জীবনে বাংলায় নিযুক্ত দিল্লীর গভর্নর আলী শাহের সিলাহদার ছিলেন। কিন্তু পরবরতীতে ক্ষমতা দখল করে নিজেকে বাংলার সুলতান হিসেবে ঘোষণা করেন। ইলিয়াস শাহ বাংলা, বিহার ও উড়িষ্যা দখল করে ভারতবর্ষের পূর্বাঞ্চলে এক সাম্রাজ্য কায়েম করেন । তিনি উত্তর প্রদেশ ও নেপালেরও বিরাট অংশ দখল করে নেন। এর ফলে দিল্লীর সুলতান ফিরোজ শাহ তুঘলক আতঙ্কিত হয়ে ওঠেন। ১৫৫৩ সালে তিনি বাংলা অক্রমণ করেন। ইলিয়াস শাহ বিহার ও উড়িষ্যা অঞ্চল দুটো হারিয়ে ফেলেন কিন্তু তিনি বাংলার স্বাধীনতা রক্ষা করতে সক্ষম হন।

১৪১৫ সালে ইলিয়াস শাহি বংশকে পরাজিত করে রাজা গণেশ রাজ্য দখল করে নেন। রাজা গণেশের ছেলে যাদু ইসলাম ধর্ম গ্রহণ করে জালাল উদ্দীন মোহাম্মদ শাহ নাম ধারণ করেন এবং তার পিতার উত্তরসুরি হন। তার ছেলে শামসউদ্দীন আহমেদ শাহ পরবর্তীকালে এন্তেকাল করলে শামসউদ্দীন ইলিয়াস শাহের উত্তরশুরী নাসিরউদ্দিন মাহমুদ শাহ পুনরায় ইলিয়াস শাহী বংশ প্রতিষ্ঠা করেন। ইলিয়াস শাহী বংশের শেষ উত্তরসুরি জালালউদ্দিন ফাতেহ শাহ তার হাবশী সেনাপতি কর্তৃক নিহত হলে ইলিয়াস শাহী বংশের সমাপ্তি ঘটে এবং ফাতেহ শাহর স্ত্রী সুলতানা তার একমাত্র পুত্র সন্তানকে নিয়ে পূর্ব দিকে লোকচক্ষুর আড়ালে চলে যান।

## শাসকদের তালিকা

## তথ্যসূত্র

## আরো দেখুন

* বাংলায় ইলিয়াস শাহী শাসন

## বহিঃসংযোগ
* Banglapedia Iliyas Shah
* The Iliyas Shahi Dynasty


বিষয়শ্রেণী:বাংলার রাজবংশ
বিষয়শ্রেণী:বাংলার ইতিহাস
বিষয়শ্রেণী:মধ্যযুগীয় ভারত
বিষয়শ্রেণী:বাংলার শাসক
বিষয়শ্রেণী:বাংলা সালতানাত
বিষয়শ্রেণী:সুন্নি মুসলিম রাজবংশ
বিষয়শ্রেণী:ভারতের সাম্রাজ্য ও রাজ্য
বিষয়শ্রেণী:ভারতের রাজবংশ
বিষয়শ্রেণী:১৪শ শতাব্দীতে ভারতে প্রতিষ্ঠিত
বিষয়শ্রেণী:১৪শ শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:মধ্যযুগীয় সাম্রাজ্য ও ভারতের রাজ্য
.বাংলা

**.বাংলা** (ডট বাংলা) বাংলাদেশের দ্বিতীয় ইন্টারনেট কান্ট্রি কোড টপ-লেভেল ডোমেইন (সিসিটিএলডি)। বাংলা ভাষায় ওয়েব ঠিকানা বুঝাতে এই ডোমেইন ব্যবহৃত হয়। বর্তমানে বাংলাদেশ ডাক ও টেলিযোগাযোগ মন্ত্রণালয় এটা পরিচালনা করছে। তবে ডোমেইন কিনতে অতিরিক্ত সময় ও অনিশ্চয়তাসহ বিভিন্ন কারণে এই ডোমেইনের ব্যবহার এখনো বাড়েনি।

## ইতিহাস
২০১২ সালে এই ডোমেইনটির ব্যবহারের অধিকার পেতে বাংলাদেশ ও পশ্চিমবঙ্গ রাজ্যের পক্ষে ভারত সরকার আইসিএএনএনের কাছে আবেদন করে। পরবর্তীকালে আইসিএএনএন ডোমেইনটি বাংলাদেশকে ব্যবহারের অনুমতি দেয়।

ব্যবহারের জন্য অনুমতি পাওয়ার পর তিন বছরে তা কার্যকর করতে না পারায় ২০১৫ সালের জুন মাসে বাংলাদেশ ডোমেইনটি ব্যবহারের অধিকার হারায়। পরবর্তীকালে .বাংলা (ডট বাংলা) ডোমেইন সক্রিয় করতে বাংলাদেশ সরকার তৎপর হয়।

২০১৬ সালের জুন মাসে আইএএনএ তাদের ওয়েবসাইটে ডট বাংলা ডোমেইনটি বাংলাদেশের ডাক ও টেলিযোগাযোগ বিভাগকে বরাদ্দ দেওয়ার কথা উল্লেখ করে।

২০১৯ সালে মোট ৫৭১ জন এই ডোমেইন কিনেছিল। ২০২১ সালের ফেব্রুয়ারি অনুযায়ী, চার বছরের মোট ৯০৫টি ডোমেইন বিক্রি হয় ও সচল আছে ৬২১টি।

## বিশেষত্ব
বাংলা লিপি ব্যবহার করে ডট বাংলার ওয়েব ঠিকানা লিখতে হয়। যেমন: উইকিপিডিয়ার ওয়েব ঠিকানা হিসেবে *উইকিপিডিয়া.বাংলা* লিখা যায়। ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্যানুযায়ী ২০১৬ সালের ডিসেম্বরের ১৬ তারিখ থেকে এটি সাধারণের জন্য উন্মুক্ত করে দেওয়ার কথা ছিল। পরবর্তীতে, ৩১ ডিসেম্বর ২০১৬ সালে তৎকালীন প্রধানমন্ত্রী শেখ হাসিনা এক অনুষ্ঠানে আনুষ্ঠানিকভাবে .বাংলা ডোমেইনের উদ্বোধন করেন।

## আরও দেখুন
* .বিডি

## তথ্যসূত্র

## বহিঃসংযোগ
* উইকিপিডিয়া.বাংলা (বাংলা উইকিপিডিয়ার .বাংলা ডোমেইন)
* উইকিমিডিয়া.বাংলা (উইকিমিডিয়া বাংলাদেশের .বাংলা ডোমেইন)
* বিটিসিএল.বাংলা
* উত্তরাধিকার.বাংলা - প্রধানমন্ত্রী কর্তৃক উদ্বোধন করা
* আইএএনএ সাইটে তথ্য 

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:বাংলাদেশের তথ্যপ্রযুক্তি
বিষয়শ্রেণী:বাংলাদেশে ইন্টারনেট
মেঝে

thumb|মেঝে মোজাইক বা অন্য শৈল্পিক উপায়ে অলংকৃত হতে পারে।

**মেঝে** হলো একটি ঘর বা যানবাহনের পৃষ্ঠতল যার উপরে হাঁটা হয়। একটি মেঝে সাধারণ পাহাড়ী গুহা থেকে শুরু করে আধুনিক প্রযুক্তিতে তৈরি বহুস্তরপূর্ণ কোন পৃষ্ঠতলও হতে পারে। ব্যক্তি বা বস্তুর ওজন বহনে সক্ষম সাধারণ পাথর, কাঠ, বাঁশ, ধাতব পদার্থ বা অন্য যেকোনো ম্যাটেরিয়াল মেঝে তৈরিতে ব্যবহৃত হতে পারে।

## বিশেষ মেঝের কাঠামো

যখন একটি ভাসমান মেঝের মত বিশেষ কাঠামো অন্য মেঝে উপর অধিশায়িত অবস্থায় থাকে তখন উভয়কেই উপ-মেঝে হিসাবে উল্লেখ করা যেতে পারে।

বিশেষ মেঝের কাঠামো বিভিন্ন উদ্দেশ্যে ব্যবহৃত হয়:

* অলিন্দ বা ব্যালকনি, দেয়াল থেকে বর্ধিত একটি প্ল্যাটফর্ম
* ভাসমান মেঝে, সাধারণত শব্দ দূষণ বা কম্পন হ্রাসের জন্য
* কাচ মেঝে, যেমন এলিভেটরের মধ্যে কাচের তলদেশ
* নাইটেংগেল মেঝে, কোনো অনধিকারপ্রবেশকারী পদচারনা এটি শব্দ করে সংকেত দেয়
* উত্থিত মেঝে, নিচ দিয়ে খুব সহজেই ইউটিলিটি সরঞ্জাম স্থাপন করা যায়
* সঁজাত মেঝে, ক্রীড়াবিদ এবং নৃত্য শিল্পীদের কর্মক্ষমতা ও নিরাপত্তা উন্নত করে

## মেঝের আচ্ছাদন
thumb|একটি মেঝের ছবি
**মেঝের আচ্ছাদন** একটি সাধারণ পরিভাষা যা মেঝে কাঠামোর উপর প্রয়োগকৃত ফিনিস মেটেরিয়ালের একটি স্থায়ী আচ্ছাদনকে বোঝায় যা হাঁটাচলার জন্য একটা উপযুক্ত তল তৈরি করে। 
 
কার্পেট, গালিচা, পাটি মেঝের আচ্ছাদন হিসাবে ব্যবহার করা হয়। স্থিতিস্থাপক মেঝের জন্য লিনোলিয়াম অথবা ভিনাইল আচ্ছাদন সমাদৃত।

মেঝে নির্মাণের উপাদান হিসাবে কাঠ, লেমিনেটেড বোর্ড, সিরামিক টালি, মার্বেল পাথর এবং বিভিন্ন রাসায়নিক প্রলেপ ব্যবহৃত হয়।

## মেঝে পরিষ্কার করণ
মেঝে পরিষ্কার করণ সারা বিশ্বে অন্যতম প্রধান পেশা । পিছলে পড়ে প্রাপ্ত আঘাত প্রতিরোধ এবং ময়লা অপসারণের জন্য মেঝে পরিষ্কার করণ অপরিহার্য। মেঝে থেকে পৃষ্ঠ রক্ষা বা মণ্ডিত যাও চিকিৎসা করা হয়. মেঝে এক ধরনের পরিষ্কার সঠিক পদ্ধতি প্রায়ই অন্য ক্ষতি হতে পারে, এটি সঠিক চিকিৎসা ব্যবহার করতে গুরুত্বপূর্ণ তাই।

## আরও দেখুন
* স্থাপত্য
* জানালা
* দরজা

## তথ্যসূত্র

বিষয়শ্রেণী:স্থাপত্য
বিষয়শ্রেণী:মেঝে
বিষয়শ্রেণী:কাঠামো ব্যবস্থা
বিষয়শ্রেণী:নির্মাণ উপাদান
ইউটিসি+০২:০০

থাম্ব|300px|ইউটিসি +০২ ২০১০: নীল (ডিসেম্বর), কমলা (জুন), হলুদ (সারাবছর), হালকা নীল - সাগর এলাকা

**ইউটিসি+০২:০০** হল একটি সময় অঞ্চল, যা ইউটিসি থেকে ২ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা  হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ৩০° পূর্ব মধ্যরেখার একটি সহায়ক।

এই সময় ব্যবহার করা হয়:
## মান সময় হিসাবে (সারা বছর)

### আফ্রিকা

* 
* 
*  (পূর্বাঞ্চলীয় অর্ধেক)
** কাসাই-পাশ্চাত্য, কাসাই-ওরিয়েন্টাল, কাতাঙ্গা, মানিমে, উত্তর-কিভু, ওরিয়েন্টাল, দক্ষিণ-কিভু
* 
* 
* 
* 
* 
* 
*  (এসএএসটি – দক্ষিণ আফ্রিকার মান সময়)
* 
* 
* 
* 

### ইউরোপ

* 
** উত্তরপশ্চিমাঞ্চল ফেডারেল জেলা
*** কালিনিনগ্র্যাড ওবলাস্ট

## মান সময় হিসাবে (উত্তর গোলার্ধে শীতকাল)

### ইউরোপ
* 
* 
* 
*  (অলান্দ দ্বীপপুঞ্জ সহ)
* 
* 
* 
* 
* 
* 
** ব্যতিক্রম ক্রিমিয়া, ডোনেটস্ক এবং লুহানস্ক অঞ্চলগুলির অংশ

### এশিয়া
* 
* 
* 

### আফ্রিকা
#### উত্তর আফ্রিকা
* 

## দিবালোক সংরক্ষণ সময় হিসাবে (উত্তর গোলার্ধে গ্রীষ্মকাল)
### ইউরোপ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (সাভালবার্ড এবং জ্যান মায়েন সহ)
* 
* 
* 
* 
* 
*  (বালিয়ারিক দ্বীপপুঞ্জ, সিউটা এবং মেলিলা সহ এবং বাদ দিয়ে কানারি দ্বীপপুঞ্জ)
* 
* 
*  (যুক্তরাজ্য)
* 

## তথ্যসূত্র

বিষয়শ্রেণী:ইউটিসি অফসেট
কলিকাতা জাতীয় আয়ুর্বিজ্ঞান বিদ্যামন্দির

**কলিকাতা জাতীয় আয়ুর্বিজ্ঞান বিদ্যামন্দির** বা **ক্যালকাটা ন্যাশনাল মেডিক্যাল কলেজ** (Calcutta National Medical College) পশ্চিমবঙ্গের রাজধানী কলকাতার মেডিক্যাল কলেজ ও হাসপাতাল গুলির মধ্যে অন্যতম ।

## ইতিহাস

### ক্যালকাটা মেডিক্যাল ইনস্টিটিউট
১৯০৭ খ্রিষ্টাব্দে ডঃ সুবোধ কুমার মল্লিক ১৯১, বৌবাজার স্ট্রীটে ***রয়্যাল কলেজ অব ফিজিসিয়ান্স অ্যান্ড সার্জেন্স*** প্রতিষ্ঠা করেন। ১৯১১ খ্রিষ্টাব্দে এই প্রতিষ্ঠান মহারাজা মনীন্দ্র চন্দ্র নন্দীর দান করা ৩০১/৩ আপার সার্কুলার রোডের জমিতে স্থানান্তরিত করা হয় এবং ৩০ শয্যার অন্তর্বিভাগ বিশিষ্ট ***ন্যাশনাল মেডিক্যাল কলেজ অব ইন্ডিয়া*** স্থাপিত হয়।

১৯১০ খ্রিষ্টাব্দে ১৯১, বৌবাজার স্ট্রীটে *ক্যালকাটা ফ্রি হসপিটাল* স্থাপিত হয়, যার নাম কিছুদিন পরে ***কিং'স হসপিটাল*** রাখা হয়।

১৯২৩ খ্রিষ্টাব্দের মে মাসে *বেঙ্গল কাউন্সিল অব মেডিক্যাল রেজিস্ট্রেশনে* অন্তর্ভুক্তির উদ্দেশ্যে *ন্যাশনাল মেডিক্যাল কলেজ অব ইন্ডিয়া* এবং *কিং'স হসপিটাল* এই দুই প্রতিষ্ঠানকে একত্রীভূত করে ***ক্যালকাটা মেডিক্যাল ইনস্টিটিউট*** নাম রাখা হয়। 

### ন্যাশনাল মেডিক্যাল ইনস্টিটিউট
১৯২১ খ্রিষ্টাব্দের ১৪ই এপ্রিল ১১, ওয়েলিংটন রোডের ফোর্ব'স ম্যানসনে ***ন্যাশনাল মেডিক্যাল ইনস্টিটিউট*** স্থাপিত হয় যা কিছুদিন পরে মহারাজা মনীন্দ্র চন্দ্র নন্দীর দান করা ১৮৯, মানিকতলা মেন রোডের জমিতে স্থানান্তরিত করা হয়। এর পরে কর্তৃপক্ষ তাদের নিজস্ব ন্যাট এম.বি. সার্টিফিকেট চালু করেন এবং ১৯২৭ খ্রিষ্টাব্দে *স্টেট মেডিক্যাল ফ্যাকাল্টি অব বেঙ্গল* এল.এম.এফ. ডিগ্রী অনুমোদন করে।

১৯২৫ খ্রিষ্টাব্দে দেশবন্ধু চিত্তরঞ্জন দাস কলকাতা পৌরসংস্থার মহানাগরিক থাকার সময়ে ন্যাশনাল মেডিক্যাল ইনস্টিটিউটের হাসপাতাল নির্মাণের জন্য ২৪, গোরাচাঁদ রোডের এগারো বিঘা জমি নিরান্নবই বছরের জন্য লীজ দেন। ১৯২৭ খ্রিষ্টাব্দের ২০শে ফেব্রুয়ারি কলকাতা পৌরসংস্থার তৎকালীন মহানাগরিক দেশপ্রিয় যতীন্দ্রমোহন সেনগুপ্ত ১৫০ শয্যা বিশিষ্ট তিন তলা হাসপাতাল ভবনের ভিত্তিপ্রস্তর স্থাপন করেন এবং হাসপাতালের নাম রাখা হয় চিত্তরঞ্জন হাসপাতাল। এর প্রথম তলায় প্রশাসনিক কার্যালয়, দ্বিতীয় তলায় অন্তর্বিভাগ এবং তৃতীয় তলায় চিকিৎসক ও সেবিকাদের বাসস্থান তৈরী হয়।

১৯৩০ খ্রিষ্টাব্দে কর্তৃপক্ষ ছাত্রদের পঠনপাঠনের জন্য কলকাতা উন্নয়ন সংস্থার কাছ থেকে ৩২, গোরাচাঁদ রোডের তেরো বিঘা জমি ক্রয় করে। ১৯৩১ খ্রিষ্টাব্দের মধ্যে দুটি দুই তল বিশিষ্ট ভবন তৈরী হয়। 

### ক্যালকাটা ন্যাশনাল মেডিক্যাল ইনস্টিটিউট
১৯৪৮ খ্রিষ্টাব্দের জুন মাসে *ক্যালকাটা মেডিক্যাল ইনস্টিটিউট* ও *ন্যাশনাল মেডিক্যাল ইনস্টিটিউট* এই দুই প্রতিষ্ঠানকে একত্রীভূত করে ***ক্যালকাটা ন্যাশনাল মেডিক্যাল ইনস্টিটিউট*** স্থাপিত হয়। ক্যালকাটা মেডিক্যাল ইনস্টিটিউটের ৩০১/৩, আপার সার্কুলার রোডের জমি বিক্রয় করে দেওয়া হয়।

### ক্যালকাটা ন্যাশনাল মেডিক্যাল কলেজ
১৯৬৪ খ্রিষ্টাব্দে *ক্যালকাটা ন্যাশনাল মেডিক্যাল ইনস্টিটিউটের* নাম পরিবর্তন করে ক্যালকাটা ন্যাশনাল মেডিক্যাল কলেজ রাখা হয়। ১৯৬৭ খ্রিষ্টাব্দে পশ্চিমবঙ্গ সরকার এই প্রতিষ্ঠানকে অধিগ্রহণ করে এবং ১৯৭৬ খ্রিষ্টাব্দের ৫ই মার্চ এর জাতীয়করণ হয়।

## তথ্যসূত্র



বিষয়শ্রেণী:ভারতের মেডিকেল কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:পশ্চিমবঙ্গের কলেজ
বিষয়শ্রেণী:কলকাতার কলেজ
বিষয়শ্রেণী:কলকাতার মেডিক্যাল কলেজ
বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
বিষয়শ্রেণী:১৯২১-এ ব্রিটিশ ভারতে প্রতিষ্ঠিত
বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:১৯২১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯২১-এ ভারতে প্রতিষ্ঠিত
.বিডব্লিউ

**.বিডব্লিউ** বতসোয়ানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বতসোয়ানা বিশ্ববিদ্যালয় এটি নিয়ন্ত্রণ করে থাকে। বতসোয়ানায় কোন সরকারি নিবন্ধনের সাইট নেই কিন্তু কিছু কিছু ইন্টারনেট প্রোভাইডর সার্ভিস এ এই আবেদন গ্রহণ করে থাকে। বর্তমানে অধিকাংশ নিবন্ধনই দ্বিতীয় স্তরের অধীন কিছু সাব-ডোমেইন এর অন্তর্গত, তবে কিছু দ্বিতীয় স্তরের ন্বিন্ধন ও চালু আছে। .বিডব্লিউ ডোমেইন এর জন্য বতসোয়ানা টেলিকমিউনিকেসন সার্ভিস একটি হুইজ সার্ভার পরিচালনা করে।

## বহিঃসংযোগ
* IANA .bw whois information 
* .bw domain registration form
* .bw whois service

বিষয়শ্রেণী:কান্ট্রি কোড টপ-লেভেল ডোমেইন
.বিওয়াই

**.বিওয়াই** বেলারুশের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি বেলারুশের অপারেটিভ অ্যানালেটিকাল সেন্টার (Оперативно-аналитический центр при Президенте Республики Беларусь.) নিয়ন্ত্রণ করে থাকে। *বিওয়াই* নামটি এসেছে “বেলুরাশিয়া” (Белоруссия) থেকে যা বেলারুশের রাশিয়ান নাম। যখন বেলারুশ, সোভিয়েত ইউনিয়নের সাথে একত্রে ছিল তখন এটি বেলারুশের সরকারি নাম ছিল। বেলারুশের জন্য এই ডোমেইন নামটি ১০ মে, ১৯৯৪ সালে চালো হয়েছিল।

## যোগ্যতা
অপারেটিভ অ্যানালিইটিক সেন্টার যে কাউকে দ্বিতীয় স্তরে ডোমেইন নাম নিবন্ধনের সুযোগ দেয়। যেমন, something.by। এছাড়া দ্বিতীয় স্তরের কিছু সাব ডোমেইন যেমন, something.gov.by ও something.mil.by শুধু সরকারি সংস্থার জন্য প্রযোজ্য।

## তথ্যসূত্র

## বহিঃসংযোগ
* ccTLD homepage () 
* IANA .by whois information 
* Domain registration rules on the use of .by

বিষয়শ্রেণী:কান্ট্রি কোড টপ-লেভেল ডোমেইন
.সিডি

**.সিডি** গণতান্ত্রিক কঙ্গো প্রজাতন্ত্রর **[[কান্ট্রি কোড টপ-লেভেল ডোমেইন]]**, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি .জেডআর এর স্থানান্তর। এটি ১৯৯৭ সালে চালু হয়। ২০০১ সালে .জেডআর টপ লেভেল ডোমেইনটি বাতিল করা হয়।

কিছু সংরক্ষিত ডোমেইন নাম যেমন, .com.cd, .net.cd, .org.cd ছাড়া পৃথিবীর যে কোন প্রান্তের যে কেউ নির্দিষ্ট অর্থের বিনিময়ে .সিডি ডোমেইন নিবন্ধন করতে পারবে। কমপেক্ট ডিস্ক এর সংক্ষিপ্ত নাম সিডি হওয়ায় .সিডি ডোমেইন নাম ডোমেইন হ্যাকেও ব্যবহার করা হয়।

## বহিঃসংযোগ
* IANA whois information for .cd 
* Official home page of Congo Internet Management

বিষয়শ্রেণী:কান্ট্রি কোড টপ-লেভেল ডোমেইন
.সিএফ

**.সিএফ** মধ্য আফ্রিকান প্রজাতন্ত্রর **[[কান্ট্রি কোড টপ-লেভেল ডোমেইন]]**, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স্ সেন্ট্রাল আফ্রিকান সোসাইটি অফ টেলিকমিউনিকেশন এটি নিয়ন্ত্রণ করে থাকে।

নিবন্ধনের সাইট বর্তমানে বন্ধ রয়েছে এবং এখানে কোন নিবন্ধনের তথ্য পাওয়া যায় না ২৮ সেপ্টেম্বর, ২০০৭ থেকে। .সিএফ ডোমেইন নিবন্ধনের জন্য টিএলডির টেকনিকাল দলের কাছে নথিপত্র পাঠাতে হয়।

## বহিঃসংযোগ
* IANA .cf whois information 

## তথ্যসূত্র

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:১৯৯৬-এ কম্পিউটার সম্পর্কিত প্রবর্তন
.সিএইচ

**.সিএইচ** সুইজারল্যান্ডের **[[কান্ট্রি কোড টপ-লেভেল ডোমেইন]]**, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সুইস তথ্য প্রযুক্তি সার্ভিস এটি নিয়ন্ত্রণ করে। .সিএইচ ডোমেইন নামটি এসেছে সুইজারল্যান্ডের ল্যাটিন নাম কনফইডারাটিও হেলভিটিকা থেকে। সিএইচ সুইজারল্যান্ডের আইএসও ৩১৬৬-২ কোড এবং গাড়ির নাম্বার প্লেটেও ব্যবহৃত হয়। .সিএইচ ডোমেইন মজা করার জন্য চকলেট এর সংক্ষিপ্ত হিসেবেও ব্যবহার হয় কারণ সুইসরা চকলেট ভালবাসে।

ডোমেইন নাম অবশ্যই কমপক্ষে তিন অক্ষরের হতে হবে। সুইজারল্যান্ড সরকারের জন্য দুই অক্ষরের ডোমেইন নাম সংরক্ষিত। মার্চ ২০০৪ সাল থেকে অন্তর্জাতিকভাবে .সিএইচ ডোমেইন নাম বরাদ্দ দেওয়া শুরু হয়েছে।

## বহিঃসংযোগ
* IANA .ch whois information 
* .ch NIC registry

## তথ্যসূত্র

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:সুইজারল্যান্ডে যোগাযোগব্যবস্থা
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.সিআই

**.সিআই** আইভরি কোস্টের **[[কান্ট্রি কোড টপ-লেভেল ডোমেইন]]**, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

## বিশেষ অবস্থায় ডোমেইন নাম
বিভিন্ন অবস্থায় সরকার কিছু নির্দিষ্ট নামের জন্য সরাসরি .সিআই এর আওতায় নিবন্ধনের সুযোগ দেয়। যেমন,

* দূতাবাস: **amb-**name**.ci**
* হাসপাতাল: **chu-**name**.ci**
* পর্যটন অফিস: **ot-**name**.ci**
* বিশ্ববিদ্যালয়: **univ-**name**.ci**
* কম্পানি হাউজ: **cci-**name**.ci**
* নগর ভবন: **mairie-**name**.ci**

## দ্বিতীয় স্তরের নাম
নিচের নামগুলো দ্বিতীয় স্তরের ডোমেইন নাম হিসেবে দেওয়া হয়। নিবন্ধন সাইট প্রয়োজনে আরও নাম যোগের সুযোগ দেয়।

* **.org.ci, or.ci** – আন্তর্জাতিক সংস্থা
* **.com.ci, co.ci** – ব্যাবসায়িক প্রতিষ্ঠান
* **.edu.ci, ed.ci, ac.ci** – শিক্ষা প্রতিষ্ঠান
* **.net.ci** – নেটওয়ার্ক সম্পর্কিত ব্যবসা
* **.go.ci** – সরকারি সংস্থা
* **.asso.ci** -- এসোসিয়েসন
* **Aéroport.ci** -- বিমানবন্দর
* **Int.ci** – আন্তর্জাতিক সংস্থা
* **Presse.ci** – সংবাদ সংস্থা

## বহিঃসংযোগ
* IANA .ci whois information 
* .ci domain registration website

## তথ্যসূত্র

বিষয়শ্রেণী:কান্ট্রি কোড টপ-লেভেল ডোমেইন
.বিআই

**.বিআই** বুরুন্ডির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বুরুন্ডি জাতীয় তথ্য প্রযুক্তি সেন্টার এটি নিয়ন্ত্রণ করে থাকে। ইসরাইলের ভিশন.বিআই ও এটি ব্যবহার করে থাকে। কারণ ইসরাইলি এই কম্পানিটি বিজনেজ ইন্টিলিজেন্স সফ্টওয়ার তৈরি করে থাকে। এছাড়া বুরুন্ডির বাইরে তেমেন ব্যবহার দেখা যায় না।

## বহিঃসংযোগ
* IANA .bi whois information 

বিষয়শ্রেণী:কান্ট্রি কোড টপ-লেভেল ডোমেইন
.সিএম

**.সিএম** ক্যামেরুনের **[[কান্ট্রি কোড টপ-লেভেল ডোমেইন]]**, ইন্টারনেট প্রদ্ত রাস্ট্রীয সংকেত ও ডোমেইন সাফিক্স। .সিএম এর বর্তমান সংস্করণ চালু হয় ২৭ আগস্ট, ২০০৯।

## অবস্থা
২০০৯ সালের ডিসেম্বরে ম্যাকফির পৃথিবীর সবচেয়ে ঝূঁকিপূর্ণ ডোমেইন এর তালিকায় .সিএম প্রথম স্থানে ছিল। .কম ডোমেইনের সাথে মিল থাকায় অনেক হ্যাকার এই ডোমেইন নিবন্ধন করে ম্যালিসিয়াস কোড প্রবেশ করিয়ে .কম এর সাথে একীভূত করে দেয়।

## তথ্যসূত্র

## বহিঃসংযোগ
* .cm whois information - Official Registrar Netcom.CM
* .cm official domain registar for .cm Cameroon
* Article about the man who profits from redirecting all the unregistered .cm domains
* IANA .cm whois information
* cnet.com 

বিষয়শ্রেণী:কান্ট্রি কোড টপ-লেভেল ডোমেইন
পানিচক্র

thumb|পানিচক্র
thumb|জলচক্র

**জলচক্র**, যা **হাইড্রোলজিক চক্র**, **হাইড্রোলজিক্যাল চক্র**, **H<sub>2</sub>O চক্র** বা **পানিচক্র** নামেও পরিচিত, এটি একটি জৈব-ভূ-রাসায়নিক চক্র যা পৃথিবীর পৃষ্ঠের উপরে এবং নীচে জলের ক্রমাগত গতিবিধি বর্ণনা করে। 

জলচক্র বা পানিচক্র হল প্রাকৃতিক প্রভাবে ক্রমাগত রূপান্তরের মাধ্যমে জলের চক্রাকারে তথা ক্রমাগত সঞ্চারণশীলতা। এই জলচক্রের জন্যেই পৃথিবীতে জলের সামঞ্জস্য ব্যাহত হয় না।

পানিচক্রের সাথে শক্তি বিনিময় জড়িত, যা তাপমাত্রা পরিবর্তনে ভূমিকা রাখে। পানি বাষ্পীভূত হওয়ার সাথে চারপাশ শীতল করে। একই ভাবে জলীয়বাষ্পের ঘনত্ব বাড়লে পরিবেশের তাপমাত্রা বৃদ্ধি পায়। পানিচক্র সংঘটিত করে সৌর শক্তি। পৃথিবীতে বাষ্পীভূত হওয়া পানির ৮৬ শতাংশই সমুদ্রের পানি, যা পৃথিবীর তাপমাত্রা শীতল রাখতে অবদান রাখে।

## তথ্যসূত্র

বিষয়শ্রেণী:জৈবরাসায়নিক চক্র
বিষয়শ্রেণী:পানির রূপ
বিষয়শ্রেণী:মাটি পদার্থবিজ্ঞান
বিষয়শ্রেণী:পানি
বিষয়শ্রেণী:জৈব রাসায়নিক চক্র
বিষয়শ্রেণী:জলবিজ্ঞান
বিষয়শ্রেণী:সমুদ্রবিজ্ঞান
লুক রাইট

**লুক জেমস রাইট** (; জন্ম: ৭ মার্চ, ১৯৮৫) গ্রান্থামে জন্মগ্রহণকারী বিশিষ্ট ইংরেজ আন্তর্জাতিক ক্রিকেটার। ডানহাতি ব্যাটসম্যান ও ডানহাতি মিডিয়াম বোলার হিসেবে ইংল্যান্ড দলে খেলছেন। লিচেস্টারশায়ারের পক্ষাবলম্বন করে খেলোয়াড়ী জীবন শুরু করেন ও ২০০৪ সাল থেকে সাসেক্সের পক্ষে কাউন্টি ক্রিকেট খেলে আসছেন। ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন **লুক রাইট**।

## প্রারম্ভিক জীবন
সাসেক্সের পক্ষ হয়ে অভিষেকেই সেঞ্চুরি করেন রাইট। ঘরোয়া ক্রিকেটে পৃথকভাবে তিনবার ডেনিস কম্পটন পদক জয় করেন তিনি।
২৬ জুন, ২০০৭ তারিখে টুয়েন্টি২০ কাপ প্রতিযোগিতায় তার প্রথম শতক হাঁকান। ইয়াসির আরাফাতের কাছে বোল্ড হলেও মাত্র ৪৫ বলে ১০৩ রান সংগ্রহ করেন ও কেন্টকে তার দল ৭ উইকেটে বিজয়ী হয়। সেমি-ফাইনালে নিজ দল পরাজিত হলেও লুক রাইট প্রতিযোগিতায় সর্বোচ্চ রান সংগ্রাহক হন। এছাড়াও তিনি ঘরোয়া একদিনের আন্তর্জাতিক ক্রিকেটে গ্লুচেস্টারশায়ারের বিপক্ষে ১২৫ রান করেন ৭৩ বলে।

## খেলোয়াড়ী জীবন
ঘরোয়া ক্রিকেটের সর্বোচ্চ রান সংগ্রাহক হিসেবে জুলাই, ২০০৭ সালে প্রাথমিকভাবে ৩০-সদস্যের ইংল্যান্ড দলে স্থান পান। ৬ আগস্ট তারিখে ১৫-সদস্যের দলে অন্তর্ভুক্ত করা হয় তাকে। সেপ্টেম্বর, ২০০৭ সালে অনুষ্ঠিত টুয়েন্টি২০ বিশ্ব চ্যাম্পিয়নশীপে দলের অন্যতম সদস্য ছিলেন তিনি।

আহত রবি বোপারা ও অ্যান্ড্রু ফ্লিনটফের স্থলে দলে যোগদানের জন্য ৩ সেপ্টেম্বর তারিখে সিরিজের শেষ দু’টি একদিনের খেলায় অংশগ্রহণের জন্য তার নাম ঘোষণা করা হয়। ৫ সেপ্টেম্বর, ২০০৭ তারিখে লন্ডনের ওভালে অনুষ্ঠিত ভারতের বিপক্ষে একদিনের আন্তর্জাতিক ক্রিকেটে অভিষিক্ত হন রাইট। ওয়াইজ শাহের সাথে ৬ষ্ঠ উইকেটে ১০৬ রান সংগ্রহ করেন; যাতে তিনি ব্যক্তিগতভাবে অর্ধ-শতক হাঁকান। ৩৯ বলে ৫০ রান করে রান আউটের শিকার হলে মাঠে উপস্থিত দর্শকেরা তাকে দাঁড়িয়ে উষ্ণ অভিনন্দন জানান। লর্ডসে অনুষ্ঠিত দ্বিতীয় খেলায় মাত্র দুই বলের মুখোমুখি হয়ে শূন্য রানে আউট হন। তবে পরবর্তীতে গৌতম গম্ভীরের সুন্দর ক্যাচ লুফেন তিনি।

## তথ্যসূত্র

## আরও দেখুন
* স্টুয়ার্ট ব্রড
* ইংল্যান্ড ক্রিকেট দল
* ২০১৩ নিউজিল্যান্ড ক্রিকেট দলের ইংল্যান্ড সফর

## বহিঃসংযোগ
* 
* 
* ইসিবিতে লুক রাইট

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:পুণে ওয়ারিয়র্স ইন্ডিয়ার ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:টুয়েন্টি২০ কাপে সেঞ্চুরিকারী
বিষয়শ্রেণী:লিচেস্টারশায়ার ক্রিকেট বোর্ডের ক্রিকেটার
বিষয়শ্রেণী:মেলবোর্ন স্টার্সের ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:সাসেক্স ক্রিকেট অধিনায়ক
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:রাজশাহী রয়্যালসের ক্রিকেটার
ইয়াসির আরাফাত (দ্ব্যর্থতা নিরসন)

**ইয়াসির আরাফাত** বলতে বোঝানো যেতে পারেঃ

* ইয়াসির আরাফাত - ফিলিস্তিনী রাজনীতিবিদ।
* ইয়াসির আরাফাত - পাকিস্তানি ক্রিকেটার।
লিন্ডা কুরেটন

**লিন্ডা কুরেটন** যুক্তরাষ্ট্রের মহাকাশ গবেষণা সংস্থার (নাসা) প্রধান তথ্য কর্মকর্তা পদে কাজ করা মার্কিন নারী যিনি নাসা থেকে অবসর নিয়ে নিজের প্রযুক্তির প্রতিষ্ঠান মিউজ টেকনোলজিসে কাজ করছেন। প্রযুক্তি বিষয়ে পরামর্শ দেওয়া, পরিকল্পনা, ব্যবস্থাপনা ইত্যাদি কাজ করে এই প্রতিষ্ঠান। মিউজ টেকনোলজিসে তিনি কাজ করছেন প্রধান নির্বাহী কর্মকর্তা হিসেবে।

## জন্ম ও ব্যক্তিগত জীবন
১৯৫৯ সালে ওয়াশিংটন ডিসিতে জন্মগ্রহণ করেন লিন্ডা কুরেটন। স্বামী ডগলাস এফ কুরেটনের সঙ্গে বর্তমানে মেরিল্যান্ডে বসবাস করছেন বিশ্বখ্যাত এই নারী প্রকৌশলী।

## শিক্ষা
১৯৮০ সালে হাওয়ার্ড বিশ্ববিদ্যালয় থেকে স্নাতক ডিগ্রি পান লিন্ডা কুরেটন। তার মূল বিষয় ছিল গণিত। ১৯৯৪ সালে জনস হপকিন্স বিশ্ববিদ্যালয় থেকে ফলিত গণিতবিদ্যায় স্নাতকোত্তর ডিগ্রি অর্জন করেন। একই বিশ্ববিদ্যালয় থেকে তিনি ফলিত গণিতে পোস্ট মাস্টার্স ডিগ্রি অর্জন করেন ১৯৯৬ সালে। সংখ্যাতত্ত্ব বিষয়ে তার গবেষণা প্রকাশিত হয় জার্নাল অব সাউন্ড অ্যান্ড ভাইব্রেশনে।

## ক্যারিয়ার
২০০৯ সালে নাসায় যোগ দেন তিনি। নাসার মিশনগুলো যথাযথভাবে পরিচালনা করার জন্য প্রযুক্তিগত সমর্থন দেওয়া তার কাজের অংশ ছিল। এর আগে তিনি নাসার গডার্ড স্পেস ফ্লাইট সেন্টারের সিআইও হিসেবে কাজ করেন। এখানে তিনি তথ্য ও যোগাযোগপ্রযুক্তি অধিদপ্তরের নেতৃত্ব দিয়েছেন। আর তার আগে একই পদে তিনি কাজ করেছেন যুক্তরাষ্ট্রের ব্যুরো অব অ্যালকোহল, টোব্যাকো অ্যান্ড ফায়ারআর্মসে।

## পুরস্কার ও সম্মান
লিন্ডা কুরেটন সফটওয়্যার প্রকৌশলী হিসেবে পেয়েছেন অনেকগুলো স্বীকৃতি- 
* বিজনেস ইনসাইডার ২০১২ সালে সবচেয়ে ক্ষমতাশালী ২৫ জন নারী প্রকৌশলীর একজন। 
* আইটি সার্ভিস ম্যানেজমেন্ট ফোরামের হেরিটেজ পুরস্কার (২০০৮)
* ইনফরমেশন উইক সাময়িকীর গভর্নমেন্ট সিআইও ৫০ (২০০৯)
* উইমেনস্ফিয়ার গ্লোবাল লিডারশিপ অ্যাওয়ার্ড ফর ইনোভেশন (২০১১)

## তথ্যসূত্র

## বহিঃসংযোগ
* 
* Linda Cureton's blog
* 
* 
* 
* Fishman, David M. "NASA and OpenStack not lost in space — or in the cloud", *Mirantis*.
* Nusca, Andrew. "NASA's move to the cloud saves $1 million a year", *ZD Net*.

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
সানডিস্ক

**সানডিস্ক কর্পোরেশন** একটি বহুজাতিক কর্পোরেশন যেটি ফ্ল্যাশ মেমোরি স্টোরেজ তৈরি করে। এটি ১৯৮৮ সালে প্রতিষ্ঠিত হয়। এটি সলিড স্টেট ড্রাইভ, ক্যামেরা ও স্মার্টফোনের জন্য মেমোরি কার্ড, মোবাইল ও ট্যাবলেটের জন্য এমবেডেড ফ্ল্যাশ ড্রাইভ এবং ইউএসবি ফ্ল্যাশ ড্রাইভ তৈরি করে। এই প্রতিষ্ঠানে ৪৬০০ এর বেশি কর্মী কাজ করে।

## তথ্যসূত্র

বিষয়শ্রেণী:১৯৮৮-এ প্রতিষ্ঠিত কোম্পানি
বিষয়শ্রেণী:কম্পিউটার মেমোরি কোম্পানি
বিষয়শ্রেণী:কম্পিউটার স্টোরেজ কোম্পানি
বিষয়শ্রেণী:১৯৮৮-এ প্রতিষ্ঠিত কম্পিউটার কোম্পানি
বিষয়শ্রেণী:২০১৬-এর অধিগ্রহণ ও একত্রীকরণ
বিষয়শ্রেণী:মার্কিন মার্কা
বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রস্তুতকারক কোম্পানি
বিষয়শ্রেণী:বহনযোগ্য অডিও প্লেয়ার প্রস্তুতকারক
বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
২০১৩ আইসিসি চ্যাম্পিয়ন্স ট্রফি ফাইনাল

**২০১৩ আইসিসি চ্যাম্পিয়ন্স ট্রফি ফাইনাল** ২৩ জুন ২০১৩ তারিখে এজবাস্টন ক্রিকেট গ্রাউন্ড, বার্মিংহামে অনুষ্ঠিত হয়।

## বিবরণ
এজবাস্টন ক্রিকেট গ্রাউন্ডে টস জিতে প্রথমে ফিল্ডিংয়ের সিদ্ধান্ত নেন ইংল্যান্ড অধিনায়ক অ্যালাস্টেয়ার কুক। বৃষ্টির কারণে নির্ধারিত সময়ের প্রায় ৬ ঘণ্টা পরে খেলা শুরু হয়। ফলে ম্যাচের ওভার সংখ্যা ২০ এ নামিয়ে আনা হয়।

টসে হেরে ব্যাট করতে নামে ভারত। ২০ ওভারে ৭ উইকেট হারিয়ে ১২৯ রান করে ভারত। শিখর ধাওয়ান ৩১, বিরাট কোহলি ৪৩ ও রবীন্দ্র জাদেজা অপরাজিত ৩৩ রান করেন। ইংল্যান্ডের পক্ষে বোপারা ২০ রান দিয়ে ৩ ‌উইকেট নেন। আর জেমস অ্যান্ডারসন, ব্রড ও ট্রেডওয়েল প্রত্যেককে ১টি করে উইকেট লাভ করেন।

১৩০ রানের লক্ষ্যে ব্যাট করতে নেমে ইংল্যান্ড ১২৪ রান করে। ম্যাচের শেষ বলে প্রয়োজনীয় ৬ রান করতে না পারায় ভারত ৫ রানে জয়ী হয়। জোনাথন ট্রট ২০, ইয়ন মর্গ্যান ৩৩, রবি বোপারা ৩০ রান করেন। ভারতের পক্ষে রবিচন্দ্রন অশ্বিন, রবীন্দ্র জাদেজা ও ইশান্ত শর্মা প্রত্যেকে ২টি করে উইকেট লাভ করেন।

ফাইনালে ৩৩ রান আর দুই উইকেট নিয়ে ম্যাচ সেরা হিসেবে নির্বাচিত হন রবীন্দ্র জাদেজা।

## তথ্যসূত্র

## বহিঃসংযোগ
* ইএসপিএন ক্রিকইনফোতে টুর্নামেন্ট সাইট

২০১৩
বিষয়শ্রেণী:২০১৩ আইসিসি চ্যাম্পিয়ন্স ট্রফি
কোডু গেম ল্যাব

**কোডু** (ইংরেজি: Kodu) হলো একটি সফটওয়্যার যার মাধ্যমে প্রোগ্রামিং এর উপর কোন রকম দক্ষতা ব্যতীত কম্পিউটার গেমস তৈরী করা যায়। যাকে প্রোগ্রামিং ইন্টিগ্রেটেড ডেভেলপমেন্ট এনভায়ারনমেন্ট বা (আইডিই) ও বলা হয়ে থাকে। মূলত এটির আসল নাম বোকু যা মাইক্রোসফট এর ফিউস ল্যাব এর দক্ষ ডেভেলপার-রা তৈরী করেছেন I এটি সর্বপ্রথম ২০০৯ সালের ৩০ জুন এক্সবক্স এর মার্কেটে এক্সবক্স ৩৬০, মাইক্রোসফট উইন্ডোজ এক্সপি, ভিসতা এবং সেভেন এর জন্য উন্মোচিত হয়। এছাড়াও পরবর্তীকালে জনসাধারণের জন্য মাইক্রোসফট-এর ফিউস ল্যাবের ওয়েবসাইটেও এটি উন্মুক্ত করা হয়।

যেহেতু এই সফটওয়্যারটিতে ব্যবহারকারীকে প্রোগ্রামিং এর কোনরূপ ঝামেলা পোহাতে হয় না তাই এটি সকলে স্বাচ্ছন্দ্যভাবে ব্যবহার করতে পারে। এছাড়াও মালয়েশিয়া, সিঙ্গাপুর এ অবস্থিত বেশকিছু নির্বাচিত স্কুল ও ট্রেনিং সেন্টারেও এটি শিক্ষামূলক কাজে ব্যবহার করা হয়।

## তথ্যসূত্র

## বহিঃসংযোগ
* Kodu - Microsoft Research
* Kodu Fan Forum and Info
* Kodu Fan Site in Czech Republic
* Kodu for Kids book by Que Publishing

বিষয়শ্রেণী:২০০৯-এর সফটওয়্যার
বিষয়শ্রেণী:শিক্ষাগত প্রোগ্রামিং ভাষা
বিষয়শ্রেণী:শিশুদের জন্য সফটওয়্যার
বিষয়শ্রেণী:মাইক্রোসফট রিসার্চ
বিষয়শ্রেণী:ভিডিও গেম উন্নয়ন সফটওয়্যার
শিবাম

**শিবাম** (, ) (প্রায়শই **শিবাম হাদ্রামাউত** হিসাবে উল্লেখ করা হয়) ইয়েমেনের একটি ছোট শহর। হাদ্রামাউত গভর্নোরেটরের অন্তর্গত এই শিবাম জেলার এই শহরে প্রায় ৭,০০০ অধিবাসী বাস করে। এই শহর রৌদ্রে শুকানো মাটির ইটের তৈরি গগনচুম্বী অট্টালিকাগুলোর জন্য বিখ্যাত।

## ইতিহাস
এখন পর্যন্ত প্রাপ্ত শিলালিপি থেকে জানা যায় খ্রিস্টীয় ৩য় শতকে শহরটির গোড়াপত্তন হয়। এটি হাদ্রামাউত রাজ্যের রাজধানী ছিলো।

## ভৌগোলিক অবস্থান
এই শহরটি হাদ্রামাউত গভর্নোরেটরের মধ্য-পশ্চিমাঞ্চলে, রামলাত আল-সাবাতায়ান মরুভূমিতে অবস্থিত। এর প্রধান সড়ক সা'না এবং ইয়েমেনের পশ্চিমাঞ্চলের শহরগুলোর সাথে পূর্বের দূরবর্তী অঞ্চলগুলোকে সংযুক্ত করে। নিকটবর্তী শহরগুলো হলো সেইয়্যুন এবং তারিম, দুটোই পূর্বে অবস্থিত। 
অন্য একটি রাস্তা পশ্চিমের আলাজলানিয়া গ্রাম থেকে বের হয়ে ভারত মহাসাগরের তীরবর্তী গভর্নোরেট রাজধানী আল-মুকাল্লা সাথে শিবামকে সংযুক্ত করেছে।

## স্থাপত্য
### সংক্ষিপ্ত বিবরণ
শিবাম তার স্বতন্ত্র স্থাপত্য বৈশিষ্ট্যের জন্য ইউনেস্কোর বিশ্ব ঐতিহ্যবাহী স্থানের খ্যাতি অর্জন করেছে।
শিবামের অট্টালিকাগুলো মূলত মাটির ইটের তৈরি আবাসিক ভবন। এখানকার অট্টালিকাগুলোর মধ্যে ৫০০টির অধিক ভবন উচ্চতায় ৫ থেকে ১১ তলা পর্যন্ত উচ্চ  বেদুইন দস্যুদের আক্রমণ থেকে নিজেদের রক্ষা করতে শিবামবাসীরা এধরনের স্থাপত্যশৈলী বেছে নেয়। ১৭০০ বছর আগে গোড়াপত্তন হলেও বর্তমান শিবাম শহরের অধিকাংশ বাড়ি ১৬শ শতাব্দী বা পরবর্তীতে সময়ে তৈরি করা হয়। গত কয়েক শতাব্দীতে এই ভবনগুলোকে একাধিকবার পুনর্নির্মাণ করা হয়।

শিবামকে "পৃথিবীর প্রাচীনতম গগনচুম্বী অট্টালিকার শহর" বা মরুভূমির *[[ম্যানহাটন]]* বলা হয়ে থাকে। উলম্ব নির্মাণ নীতির ভিত্তিতে এটি পৃথিবীর অন্যতম প্রাচীন এবং সেরা নগর পরিকল্পনার উদাহরণ। পৃথিবীর সর্বোচ্চ মাটির ভবন এই শহরে অবস্থিত, যাদের অনেকগুলো উচ্চতা ৩০ মিটারের উপরে। (১০০&nbsp;ফুট), যা প্রারম্ভিক কালের গগনচুম্বী অ্যাপার্টমেন্ট ভবন। ভবনগুলোকে বৃষ্টি পানি আর সময়ের সাথে ক্ষয়ে যাওয়া থেকে রক্ষা করতে দেয়ালগুলোর উপরে নিয়মিতভাবে নতুন কাদার প্রলেপ দিতে হয়। নিকটবর্তী শহর তারিমে রয়েছে ওয়াদি হাদ্রামাউত উপত্যকার সর্বোচ্চ মাটির ইটের তৈরি আল-মিহদার মসজিদের মিনার। এটির উচ্চতা প্রায় ৫৩ মিটার(১৭৫ ফুট)।

১৯৯৯ সালে চলচ্চিত্র নির্মাতা ক্যাটেরিনা বোরেলি আর্কিটেচার অন মাড নামে একটি ডকুমেন্টারি চলচ্চিত্র নির্মাণ করেন যেখানে এই শহরটি বিশেষ গুরুত্ব পায়।

### নিরাপত্তা ঝুঁকি
শহরটি ২০০৮ সালের বন্যায় ব্যাপকভাবে ক্ষতিগ্রস্ত হয়।  শহরের অনেক ভবনের ভিত্তি বন্যা জলের দ্বারা সংকটাপন্ন হয় এবং ফলস্বরূপ শেষ পর্যন্ত তাদের ধ্বসে পড়ার আশঙ্কা তৈরি হয়। ২০০৯ সালে আল-কায়েদা ইয়েমেনি এই পর্যটন কেন্দ্রতে হামলা চালায়। 

### গ্যালারি চিত্র

File:Shibam door.JPG|নগর ফটক
File:Shibam2.JPG|কিছু গগনচুম্বী ভবনের দৃশ্য
File:Shibam Yemen Interior.jpg|শহর অভ্যন্তরে সড়কের পাশে দুটি ভবন


## আরও দেখুন
* ইয়েমেন

## তথ্যসূত্র

## বহিঃসংযোগ

* Shibamonline.net
* Shibam on archnet.org
* World Heritage Site
* Travel Adventures 

বিষয়শ্রেণী:ইয়েমেনের বিশ্ব ঐতিহ্যবাহী স্থান
বিষয়শ্রেণী:ইয়েমেনের প্রত্নতাত্ত্বিক স্থান
বিষয়শ্রেণী:ইয়েমেনের দর্শনীয় স্থান